श्री राधा रानी मंदिर (बरसाना)

श्री राधा रानी मंदिर (या श्रीजी मंदिर), भारत के उत्तर प्रदेश राज्य के मथुरा जिले के बरसाना नगर में स्थित एक प्रमुख हिंदू मंदिर है, जो राधा कृष्ण को समर्पित है। यह मंदिर राधा जी के निवास स्थान माने जाने वाले भानुगढ़ पर्वत की चोटी पर स्थित है।

 इतिहास 
मान्यता है कि इस मंदिर की स्थापना श्रीकृष्ण के प्रपौत्र वज्रनाभ ने लगभग 5000 वर्ष पूर्व की थी। समय के साथ मंदिर जीर्ण-शीर्ण हो गया। बाद में चैतन्य महाप्रभु के अनुयायी नारायण भट्ट ने यहाँ मूर्तियाँ प्राप्त कीं और राजा बीर सिंह देव ने 1675 ई. में वर्तमान मंदिर का निर्माण कराया।

 वास्तुकला 
यह मंदिर लाल व सफेद पत्थरों का प्रयोग हुआ है जो राधा-कृष्ण के प्रेम का प्रतीक माने जाते हैं। मंदिर के मुख्य मंडप तक पहुँचने के लिए 200 से अधिक सीढ़ियाँ हैं। पास ही वृशभानु महल, अष्टसखी मंदिर और ब्रह्मा मंदिर स्थित हैं।

 प्रमुख उत्सव 
 राधाष्टमी – राधा जी का जन्मोत्सव 
 जन्माष्टमी – श्रीकृष्ण जन्मोत्सव  
 लड्डू मार होली 
 लठमार होली – बरसाना की विशेष परंपरा वाली होली

इन अवसरों पर मंदिर को विशेष रूप से सजाया जाता है और "छप्पन भोग" अर्पित कर आरती की जाती है।

 लट्ठमार होली 
बरसाना की लट्ठमार होली भारत की सबसे प्रसिद्ध पारंपरिक होली परंपराओं में से एक है। इस उत्सव में राधा की नगरी बरसाना की महिलाएं नंदगांव से आए पुरुषों पर लाठियों से प्रहार करती हैं, जबकि पुरुष खुद को ढाल से बचाने की कोशिश करते हैं। यह परंपरा श्रीकृष्ण और राधा की प्रेम-लीलाओं पर आधारित है। 

मान्यता है कि कृष्ण अपने सखाओं के साथ बरसाना राधा और उनकी सखियों को रंगने आए थे, परंतु सखियों ने उन्हें लाठियों से खदेड़ा। उसी प्रसंग को यह परंपरा जीवंत करती है। यह आयोजन हर वर्ष फाल्गुन मास में होली से कुछ दिन पूर्व होता है और श्री राधा रानी मंदिर इसका मुख्य केंद्र होता है। आयोजन के दौरान मंदिर को विशेष रूप से सजाया जाता है, और लाखों श्रद्धालु इसे देखने आते हैं।

 दर्शन समय 
 गर्मी: सुबह 5:00 – दोपहर 2:00, शाम 5:00 – रात 9:00  
 सर्दी: सुबह 5:30 – दोपहर 2:00, शाम 5:00 – रात 8:30  

 दर्शनीय स्थल 
 रंगीली महल
 मान मंदिर
 सांकरी खोर
 मोहर कुटीर
 पीली पोखर
 श्री कुशल बिहारी मंदिर
 राधा बाग

 पास के रेलवे स्टेशन और हवाई अड्डे 
 रेलवे स्टेशन: कोसीकलां (10 किमी), मथुरा जंक्शन (50 किमी)  
 हवाई अड्डे: आगरा एयरपोर्ट (110 किमी), दिल्ली एयरपोर्ट (150 किमी)

 चित्र दीर्घा 

 इत्यादि देखें 
 लट्ठमार होली
 बांके बिहारी जी मन्दिर
 राधा कुंड
 बरसाना

 सन्दर्भ 

 बाहरी कड़ियाँ 


Category:उत्तर प्रदेश के हिन्दू मंदिर
Category:मथुरा ज़िले में हिन्दू मंदिर
Category:राधा-कृष्ण मंदिर 
Category:17वीं सदी के हिन्दू मंदिर